

**"Қазақстан Республикасы Туризм және спорт министрлігінің мәселелері" туралы Қазақстан Республикасы Үкіметінің 2006 жылғы 26 сәуірдегі № 329 қаулысына өзгерістер енгізу туралы**

Қазақстан Республикасы Үкіметінің 2011 жылғы 30 желтоқсандағы № 1728 Қаулысы

Баспасөз релизі

      Қазақстан Республикасының Үкіметі **ҚАУЛЫ ЕТЕДІ:**

      1. «Қазақстан Республикасы Туризм және спорт министрлігінің мәселелері» туралы Қазақстан Республикасы Үкіметінің 2006 жылғы 26 сәуірдегі № 329 қаулысына (Қазақстан Республикасының ПҮАЖ-ы, 2006 ж., № 15, 145-құжат) мынадай өзгерістер енгізілсін:

      көрсетілген қаулымен бекітілген Қазақстан Республикасы Туризм және спорт министрлігі туралы ережеде:

      13-тармақ мынадай редакцияда жазылсын:

      «13. Министрліктің негізгі міндеті туризм және спорт салаларындағы мемлекеттік саясатты қалыптастыру жөнінде ұсыныстар әзірлеу, сондай-ақ ойын бизнесі саласындағы қызметті мемлекеттік реттеу және бақылау болып табылады.»;

      25-тармақтың 1) тармақшасы мынадай редакцияда жазылсын:

      «1) туристік қызмет, ойын бизнесі, дене шынықтыру және спорт саласында саясатты іске асыруды қамтамасыз етеді және Министрдің актілері мен тапсырмаларының орындалуын қамтамасыз етеді;».

      2. Осы қаулы қол қойылған күнінен бастап қолданысқа енгізіледі және ресми жариялануға тиіс.

*Қазақстан Республикасының*

*Премьер-Министрі                           К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК